
Text rozhodnutia
Súd: Krajský súd Bratislava Spisová značka: 1S/290/2010 Identifikačné číslo súdneho spisu: 1010202188 Dátum vydania rozhodnutia: 11. 01. 2016 Meno a priezvisko sudcu, VSÚ: JUDr. Monika Valašíková PhD. ECLI: ECLI:SK:KSBA:2016:1010202188.6 Opravné uznesenie Krajský súd v Bratislave v právnej veci žalobcu: JUPITER SK s.r.o., Limbová 451/3, 900 91 Limbach, IČO: 35 966 254, právne zastúpený: JUDr. Dagmar Matušková, advokátka, Búdkova 12, 811 04 Bratislava, proti žalovanému: Finančné riaditeľstvo Slovenskej republiky, Lazovná 63, 974 01 Banská Bystrica, v konaní o preskúmanie zákonnosti rozhodnutí žalovaného č. I/222/10452-100524/2010/991031-r zo dňa 28.09.2010, č. I/222/10451-100525/2010/991031-r zo dňa 28.09.2010 a č. I/222/10453-100523/2010/991031-r zo dňa 27.09.2010, takto r o z h o d o l : Súd o p r a v u j e záhlavie rozsudku tunajšieho súdu č.k. 1S 290/2010-173 (1S 292/2010, 1S 293/2010) zo dňa 12.06.2014 v časti uvedenia identifikačného čísla a sídla žalobcu, a to tak, že tieto správne znejú: „... Limbová 451/3, 900 91 Limbach, IČO: 35 966 254 ...“ o d ô v o d n e n i e : Krajský súd v Bratislave v predmetnej veci rozsudkom č.k. 1S 290/2010-173 (1S 292/2010, 1S 293/2010) zo dňa 12.06.2014 zamietol žalobu žalobcu a náhradu trov konania nepriznal. Pri vyhotovení predmetného rozsudku došlo k zrejmej nesprávnosti, nakoľko v písomnom vyhotovení daného rozhodnutia, konkrétne v jeho záhlaví, súd nesprávne označil identifikačné číslo a sídlo žalobcu. Podľa § 164 O.s.p., súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave vydá opravné uznesenie, ktoré doručí účastníkom. Pritom môže odložiť vykonateľnosť rozsudku na čas, kým opravné uznesenie nenadobudne právoplatnosť. Vzhľadom k tomu, že pri vyhotovení predmetného rozsudku došlo k zrejmej nesprávnosti a chybám v písaní tým, že v záhlaví rozsudku bolo nesprávne uvedené identifikačné číslo a sídlo žalobcu, konkrétne „....Račianska 66, 832 01 Bratislava, IČO: 31 342 841...“, pričom správne má byť uvedené „...Limbová 451/3, 900 91 Limbach, IČO: 35 966 254...“, tunajší súd s poukazom na ust. § 164 O.s.p. vydal opravné uznesenie a rozhodol tak, ako je uvedené vo výroku tohto rozhodnutia. Poučenie: Proti tomuto uzneseniu možno podať odvolanie do 15 dní odo dňa jeho písomného doručenia na Najvyšší súd Slovenskej republiky, prostredníctvom Krajského súdu v Bratislave. V odvolaní sa má popri všeobecných náležitostiach (§ 42 ods. 3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

